Manuel Alexandre

Manuel Alexandre Abarca (11. marraskuuta 1917 Madrid, Espanja – 12. lokakuuta 2010 Madrid, Espanja) oli espanjalainen näyttelijä.

Manuel Alexandre opiskeli alun alkaen lakia, mutta näytteleminen meni pian sen edelle. Hän pääsi teatterikouluun Madridiin ja teki ensiesiintymisensä ammattiteatterissa 1945 ja elokuvassa 1947. Hänet palkittiin vuonna 1996 Gijónin kansainvälisillä elokuvajuhlilla parhaana miesnäyttelijänä elokuvasta El angel de la guarda.

Alexandre esiintyi espanjalaisten elokuvien ohella televisiossa, ja hänen uransa jatkui aina 2000-luvulle saakka. Hänelle myönnettiin vuonna 2003 Goya-palkinto elämäntyöstä.

Lähteet 

Espanjalaiset näyttelijät
Vuonna 1917 syntyneet
Vuonna 2010 kuolleet